**Nodiadau Canllaw i Ymgeiswyr**

Mae’r nodiadau canllaw hyn yn cyd-fynd â’r Gwahoddiad i Dendro ac wedi’u cynllunio i helpu wrth gwblhau’r ffurflen gais.

**Proses Ymgeisio**

Bydd yr holl geisiadau’n cael eu trin yn gyfrinachol.

Rhaid cwblhau’r ffurflen gais ar gyfer y broses ymgeisio cystadleuaeth SBRI Cymru, sydd ar gael i’w lawr lwytho o ‘Simply Do Innovation Portal’.

Dylid cwblhau’r ffurflen a’i chyflwyno yn ôl y cyfarwyddiadau. Rydym yn eich cynghori’n gryf i ddarllen y canllawiau hyn cyn cyflwyno’r cais.

Dyddiad cau'r broses ymgeisio yw: 12:00 – xx/xx/20xx

PEIDIWCH AG ANFON CEISIADAU WEDI’U CWBLHAU DRWY’R POST NA DEFNYDDIO UNRHYW GYFRWNG ARALL HEBLAW'R FFORDD A NODIR.

Os cewch unrhyw anawsterau neu’n dymuno holi am eglurhad pellach, cysylltwch â [SBRI.COE@wales.nhs.uk](mailto:SBRI.COE@wales.nhs.uk)

Os cewch unrhyw anawsterau gyda gwefan sell2wales cysylltwch â’r ddesg gymorth ar 08445610672

**Canllaw i Gwblhau’r Ffurflen Gais**

Dylid darllen y nodiadau hyn ar y cyd â’r ffurflen gais, ac fe’u cynlluniwyd i’ch helpu i ddarparu’r wybodaeth angenrheidiol. **Mae hyd penodol ar gyfer pob ateb i’r cwestiynau yn y ffurflen gais; os byddwch yn rhoi testun nad yw’n weladwy o fewn y gell, neu’n cyflwyno atodiadau sy’n fwy na’r uchafswm hyd a osodwyd, ni chaiff ei ddarllen na’i asesu.**

Dylid cwblhau’r ffurflen gais gan ddefnyddio ffont heb fod yn llai na 10 (Arial). Ceisiwch beidio defnyddio acronymau. Dylech ddefnyddio acronymau dim ond os sonnir am y term yn aml drwy gydol y cynnig. Os byddwch yn dewis defnyddio acronym, peidiwch â chymryd yn ganiataol bydd y darllenwr yn gwybod ei ystyr, a sicrhewch eich bod yn cynnwys diffiniad, gan gadw mewn cof gall adrannau unigol o’r cais cael eu darllen ar wahân yn ystod y broses asesu.

Er mwyn sicrhau bydd eich cais yn cael ei dderbyn, mae’n rhaid i chi gyflwyno’r holl wybodaeth ofynnol. Mae hyn yn cynnwys yr holl feysydd gofynnol ar y ffurflen gais. Canlyniad methu cwblhau’r meysydd hyn fydd gwrthod eich cais ar y sail nad yw’n gyflawn.

**Darperir canllaw ar gyfer adrannau unigol y ffurflen gais isod:**

1. **Cais**

**Teitl y Prosiect (Gorfodol)**

Darparwch deitl ar gyfer y prosiect. Dylai hwn fod yn ddisgrifiadol iawn a chryno. Dylai gynnwys geiriau allweddol sy’n berthnasol i’r prosiect.

**Hyd y Prosiect (Gorfodol)**

Mwyafswm hyd Cyfnod 1 a ganiateir yw 16 wythnos o ddechrau’r prosiect.

Mwyafswm hyd Cyfnod 2 a ganiateir yw 12 mis o ddechrau’r prosiect.

**Cyfanswm Cost y Contract (£) (Gorfodol)**

Gall prosiectau arfaethedig dendro am fwyafswm costau contract o hyd at £xx,000 (gwerth y contact yn cynnwys TAW) ar gyfer Cyfnod 1. Bydd unrhyw geisiadau am fwy na’r symiau a ddiffinnir ym mhob cyfnod o’r gystadleuaeth yn **cael eu gwrthod.**

**Beth yw’r ffordd orau i ddisgrifio’ch arloesedd? (Dewiswch o blith y dewisiadau sydd ar gael) (Gorfodol)**

1. **Manylion y Cwmni (Gorfodol)**

Nodwch enw’r cwmni ac unrhyw fanylion eraill yn unol â’r hyn a ofynnir ar y ffurflen gais.

1. **Manylion Cyswllt (Gorfodol)**

Nodwch enw’r ymgeisydd arweiniol, teitl swydd, enw’r cwmni, lleoliad ayb. Disgwylir i ymgeiswyr arweiniol fod wedi trafod eu cynigion gyda’u cwmni neu unrhyw gorff arall y ddisgwylir iddynt gydweithredu â nhw i gynnal y prosiect hwn cyn cyflwyno ceisiadau. Drwy gyflwyno’r cais hwn, rydych yn cadarnhau bod yr wybodaeth a roddir ar y ffuflen gais hon yn gyflawn, ac rydych wedi ymgysylltu’n weithredol yn y prosiect ac rydych yn gyffredinol gyfrifol am ei reoli ac yn cytuno i weithredu’r wobr, os rhoddir.

Yn ogystal â hyn, darparwch fanylion ble wnaethoch glywed am y gystadleuaeth drwy ddewis o blith yr opsiynau canlynol.

1. **Eich Datrysiad**
2. **Darparwch sesiwn sylw byr addas i’r cyhoedd, ar arddull ‘Dragon’s Den’ ar gyfer eich prosiect.**

**(250 gair)**

Darparwch ddisgrifiad byr, “ar gyfer y cyhoedd” o’r prosiect. Pe byddai’ch prosiect yn llwyddiannus, bydd yr wybodaeth hon yn cael ei chyhoeddi’n gyhoeddus pan fydd y wobr wedi’i chadarnhau. Peidiwch â chynnwys unrhyw wybodaeth fasnachol gyfrinachol yn yr adran hon. Cedwir yr hawl i ddiwygio’r disgrifiad cyn cyhoeddi os bydd angen, ond byddwn yn ymgynghori â chi ynghylch unrhyw newid.

1. **Darparwch ddisgrifiad byr o’ch datrysiad a sut bydd yn cwrdd ag anghenion yr her hon, gan amlinellu’r buddion a pha rannau o’ch datrysiad sy’n arloesol**

**(1500 gair)**

Disgrifiwch yn glir, gan osgoi unrhyw jargon technegol diangen, sut bydd yn cyflawni’r canlyniadau fel y’u disgrifir yn nogfennaeth y gystadleuaeth.

Yn benodol, disgrifiwch y buddion deilliannol i gartrefi a busnesau’r DU. Pa dystiolaeth rydych wedi’i chasglu i gefnogi eich honiad?

**Gweddill yr adrannau, 1000 gair ym mhob adran. (b ymlaen)**

1. **Parodrwydd a Chynllun y Prosiect**

(Pa mor sydyn allwch chi fwrw ati a chyflawni eich cynllun prosiect)

1. **Disgrifiwch y broses rheoli prosiect a darparu cynllun prosiect, gan fanylu ar y cerrig milltir prosiect allweddol.**

Dylai’r cynllun prosiect nodi’r pecynnau lefel uchel mawr o waith o fewn y prosiect, gyda cherrig milltir a’r hyn i’w darparu wedi’u diffinio’n dda. Dylai’r cynllun fod yn gynhwysfawr. Dylai’r pwyslais fod ar ymarferoldeb drwy gydol hwn - rydym yn chwilio am dystiolaeth bod y datrysiad yn gweithio, gellir ei wneud yn gynnyrch ymarferol a gall gyflawni’r buddion arfaethedig. Yn ogystal â hyn, nodwch yn glir sut bydd unrhyw eiddo deallusol, a all godi yn ystod y prosiect, yn cael ei drin.

Nodwch y broses rheoli prosiect a ddefnyddir gennych i sicrhau bydd pob carreg filltir yn cael ei chyflawni mewn modd amserol.

Mae cadw cofnodion priodol ac adrodd yn hanfodol.

1. **Esboniwch pa heriau rydych yn eu rhagweld, gan gynnwys unrhyw risgiau a gweithgareddau lliniaru.**

Rhestrwch risgiau a phroblemau rydych yn eu rhagweld yn y prosiect hwn ac unrhyw weithgareddau gellwch ymgymryd â nhw i leihau eu heffaith ar ganlyniad llwyddiannus eich prosiect. Dylech eu hystyried gan ddefnyddio’r penawdau canlynol: Rheoli Prosiect, Deunyddiau, Adnoddau, Staffio, Diogelwch Cleifion ac eraill. Dylech sgorio’r risgiau ar ffurf Coch, Oren, Gwyrdd (Uchel, Canolig ac Isel).

1. **Dywedwch wrthym am eich tîm cyflawni, eu profiad perthnasol, gan gynnwys unrhyw gymwysterau cydnabyddedig proffesiynol ac unrhyw aelodaeth o sefydliadau siartredig a’r amser byddant yn ei dreulio ar y prosiect.**

Darparwch ddisgrifiad o sgiliau, gwybodaeth ac arbenigedd perthnasol a hanes blaenorol y tîm, gan gynnwys unrhyw wybodaeth berthnasol a sgiliau bob aelod allweddol o’r tîm a faint o amser bydd bob aelod o’r tîm yn ei dreulio ar y prosiect. Dylid cynnwys unrhyw arbenigedd masnachol a rheoli perthnasol hefyd.

Mae’n bosibl bydd angen archwilio cefndir holl aelodau’r tîm a fydd yn gysylltiedig ag unrhyw brosiect llwyddiannus, ar wahanol lefelau, gan yr heddlu. Darperir manylion pellach a ffurflenni gwirio yn dilyn creu rhestr fer i’r holl ymgeiswyr. Dylid darparu’r ffurflenni gwirio wedi’u cwblhau ynghyd â ffurf o adnabyddiaeth.

Dim ond ffurflenni gwirio’r ymgeiswyr llwyddiannus a gaiff eu prosesu, bydd ffurflenni’r ymgeiswyr aflwyddiannus yn cael eu dychwelyd drwy’r post. Dylid nodi gall proses archwilio cefndir yr Heddlu gymryd sawl wythnos a gall greu oedi cyn dechrau’r prosiect.

1. **Manylwch ar eich sefyllfa bresennol o barodrwydd i gyflawni’r prosiect hwn o fewn y dyddiadau a amlinellwyd ym mriffiad yr her (gan gynnwys ffynonellu cyfarpar ac adnoddau)**

Manylwch ar eich ymroddiad presennol i’r prosiect a pha mor sydyn all eich adnoddau ddechrau ar y gwaith. Hefyd dylech gynnwys mynediad i ffynonellu ac argaeledd unrhyw gyfarpar perthnasol.

1. **Profi**
2. **Darparwch ddisgrifiad byr o sut byddwch yn darparu sicrwydd bydd eich datrysiad yn addas i bwrpas, gan gynnwys unrhyw ofynion profi, dilysu ac adnoddau arbenigol a all fod ei angen.**

Beth ydych chi am ei wneud i ddangos i ni bod eich datrysiad o gymorth i ddatrys ein her? Rhowch fanylion o’r adnoddau a fydd eu hangen arnoch, gan gynnwys unrhyw adnodd GIG neu arweinydd her. Manylwch ar unrhyw ofynion ac unrhyw sicrwydd, safonau.

1. **Cyllid**
2. **Darparwch grynodeb a chyfiawnhad o’ch costau prosiect (gan gynnwys TAW)**

Cyfarwyddir ymgeiswyr bydd raid i gostau a ddyfynnir adlewyrchu’r gwir gostau ar “werth marchnad teg” ac ni ddylid cynnwys proffid.

Darparwch grynodeb o gostau. Rhaid i’r holl gostau gynnwys TAW. Yn ogystal â hyn, darparwch gyfiawnhad o’r costau. Os bydd deunydd arwyddocaol o isgontractwyr, esboniwch sut byddant yn cael eu defnyddio a chostau pob un. Noder, mae’n ofynnol i’r aseswyr farnu cyllidau, o ran gwerth am arian h.y. a yw’r gost arfaethedig ar gyfer ymdrech a’r hyn i’w darparu yn adlewyrchu pris marchnad teg.

Dylai’r gost gynnwys y canlynol, fel sy’n berthnasol.

Costau a Achosir yn Uniongyrchol:

Rhain yw’r costau sy’n benodol i’r prosiect a fydd yn cael eu codi i’r prosiect fel swm a wariwyd, wedi’u cefnogi’n llawn gan gofnod archwilio mewn cyfiawnhad hawliad. Mae’r rhain yn cynnwys:

Costau llafur ar gyfer pawb sy’n cyfrannu at y prosiect, wedi’u torri lawr yn ôl unigolion

Costau Defnyddiau (yn cynnwys nwyddau traul sy’n benodol i’r prosiect)

Costau Cyfalaf Cyfarpar

Costau Is-gontractau

Costau teithio a chynhaliaeth

Costau anuniongyrchol

Costau eraill sy’n benodol gysylltiedig â’r prosiect

Costau anuniongyrchol

Dylid codi costau anuniongyrchol fel cyfrannedd o’r swm o ymdrech a ddefnyddir ar y prosiect. Dylai ymgeiswyr eu cyfrifo, gan ddefnyddio eu cyfraddau cost eu hunain. Gallent gynnwys:-

Nwyddau traul swyddfa cyffredinol a labordy sylfaenol

Gwasanaethau llyfrgell/adnoddau dysgu

Teipio/ysgrifenyddol

Cyllid, personél, cysylltiadau cyhoeddus a gwasanaethau adrannol

Cyfrifiaduraeth ganolog a gwasgaredig

Cost cyfalaf a ddefnyddir

Argostau

Mae’n bosibl bydd gofyn am eitemeiddio costau a dulliau cyfrifiad i gefnogi’r cais yn hwyrach ymlaen.

**12.** **Darparwch Atodlen Dalu ar gyfer costau eich prosiect**

Gwneir taliad ar ôl cwblhau'r cyraeddiadau y cytunwyd arnynt gydag 20% o gyfanswm cost y prosiect yn cael ei dalu ar ôl cwblhau'r prosiect a chynhyrchu'r adroddiad ar gau'r prosiect. Os oes unrhyw resymau pam nad yw'r trefniant hwn yn addas i'ch amgylchiadau, amlinellwch y rhain ar y ffurflen gais ynghyd ag amserlen dalu a ddymunir. Rhoddir ystyriaeth i hyn yn ystod y broses asesu, ac er y gellir awdurdodi cynnwys taliad fesul cam, ni fydd unrhyw amgylchiadau lle y gwneir taliad llawn ymlaen llaw.

1. **Masnacheiddio**
2. **Disgrifiwch sut rydych yn bwriadu masnacheiddio eich cynnyrch, gan ehangu ar sut mae eich prosiect yn unigryw o fewn y farchnad, hefyd dylech gynnwys unrhyw bartneriaid byddwch yn gweithio â nhw, ac unrhyw ffrydiau cyllido ychwanegol.**

Darparwch gynllun manwl ar gyfer masnacheiddio’ch cynnyrch neu wasanaeth. Er enghraifft, nodwch a fydd y masnacheiddio yn cael ei wneud gennych chi neu a fyddwch yn trwyddedu’r dechnoleg i drydydd parti.

Esboniwch sut fyddwch yn adeiladu ar eich syniad/cynnyrch i’w wneud yn unigryw o fewn y farchnad ac ar gyfer yr her hon.

1. **Nodwch raddfeydd amser ar gyfer rhoi’r cynnyrch ar waith yn llawn, gan gynnwys ffynonellu, cynhyrchu, argaeledd a throsglwyddiad.**

Dylech gynnwys graddfeydd amser ar gyfer sicrhau, cynhyrchu a ffynonellu cyfarpar ar raddfa fwy, cofiwch gynnwys unrhyw ofynion hyfforddi.

1. **Darparwch fanylion gwerth am arian i’r GIG a sefydliadau sector cyhoeddus sy’n arwain yr her hon ynghyd ag unrhyw amodau ffafriol posibl.**

Arweiniad: Hefyd nodwch gyllideb fynegol ar gyfer cynhyrchu fersiwn fasnachol o’ch cynnyrch/gwasanaeth. Cyllid ychwanegol a fyddai ei angen arnoch o bosibl a sut byddwch yn ei sicrhau.

1. **Datganiadau (Gorfodol)**

### Disgwylir i ymgeiswyr arweiniol fod wedi trafod eu cynigion gyda’u cwmni eu hunain neu unrhyw gorff arall a fydd eu hangen o ran cydweithrediad i arwain y prosiect, cyn cyflwyno ceisiadau. Drwy gyflwyno’r cais, rydych yn cadarnhau bod yr wybodaeth a roddwyd yn y cais hwn yn gyflawn, a’ch bod yn weithredol gysylltiedig â’r prosiect ac yn gyffredinol gyfrifol am ei reolaeth, ac yn cytuno i’w reoli’n gyffredinol ac yn cytuno i weinyddu’r wobr, os rhoddir.

**PEIDIWCH AG ANFON CEISIADAU WEDI’U CWBLHAU DRWY’R POST NEU GAN DDEFNYDDIO UNRHYW GYFRWNG ARALL HEBLAW DRWY’R PORTH FEL Y DISGRIFIR UCHOD.**